IFEC-SUPER จับมือกันวิ่งแรง ขานรับรัฐรับซื้อไฟฟ้าโครงการโซลาร์ 800MW
IFEC-SUPER จับมือกันวิ่งแรง ขานรับรัฐรับซื้อไฟฟ้าโครงการโซลาร์ 800MW
31 ส.ค. 2558

ผู้สื่อข่าวรายงานว่า ราคาหุ้น บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ณ เวลา 10.42 น.อยู่ที่ 10.00 บาท บวก 0.60 บาท หรือ 6.38% มูลค่าการซื้อขาย 489.91 ล้านบาท  
ราคาหุ้น บริษัท ซุปเปอร์บล็อก จำกัด (มหาชน) หรือ SUPER ณ เวลา 10.42 น.อยู่ที่ 1.85 บาท บวก 0.06 บาท หรือ 3.35% มูลค่าการซื้อขาย 79.96 ล้านบาท  
บล.เคจีไอ(ประเทศไทย) ระบุในบทวิเคราะห์ (31 ส.ค.) แนะ”ซื้อสะสม” หุ้นพลังงานทดแทน (IFEC, SUPER, SOLAR, TSE, GUNKUL, DEMCO) ล่าสุดคณะกรรมการกำกับกิจการพลังงาน(กกพ.) ออกร่างประกาศฯ เรื่องการรับซื้อไฟฟ้าจากโครงการโซลาร์ส่วนราชการและสหกรณ์การเกษตร (โซลาร์ส่วนราชการฯ) จำนวน 800MW โดยเปิดรับฟังความเห็นช่วงวันที่ 25 – 31 ส.ค.นี้, กำหนดยื่นขอเข้าร่วมโครงการฯช่วงวันที่ 1 – 7 พ.ย.นี้, ประกาศรายชื่อผู้ผ่านคุณสมบัติวันที่ 11 ธ.ค.นี้, ประกาศผลวันที่ 24 ธ.ค.นี้
โดยประเมินเป็นการปลดล๊อกอุตสาหกรรมพลังงานทดแทนไทย โดยจะทำให้สามารถเปิดประมูล FiT พลังงานทดแทนอื่นๆได้ โดยเฉพาะพลังงานลม หลังการจัดโซนนิ่งเสร็จ พร้อมประเมินประเด็นเรื่องการจับสลาก จะไม่กระทบต่อบจ.ที่เตรียมความพร้อมเนื่องจากประเด็นเรื่องการคัดเลือกคุณสมบัติจะเป็นตัวกรองบริษัทฯที่มีศักยภาพต่ำออกไป
ทั้งนี้ ประเมินหุ้นที่มีความพร้อมเข้าร่วมโครงการฯ (ขนาดการลงทุนมีนัยสำคัญ) ได้แก่ IFEC, SUPER, SOLAR, TSE เป็นต้น และเป็นบวกต่อผู้รับเหมาฯ อย่าง DEMCO, GUNKUL